የአዲስ አበባ አስተዳደር በመሬት ደላሎችና አመራሮች ላይ  የማጥራት ሥራን እያጠናቀቀ ነው
የአዲስ አበባ ከተማ አስተዳደር ከመሬት ጉዳይ ጋር በተያያዘ  የስነ ምግባር የጎደላቸውን አመራሮች የማጥራት ሥራ እያጠናቀቀ መሆኑን አስታወቀ ።የከተማው አስተዳደር ከንቲባ አቶ ኩማ ደመቅሳ ትናንት ለጋዜጠኞች በሠጡት መግለጫ በመሬትጋር በተያያዘ ለበርካታ ጊዜያት ሲንከባለሉ የነበሩ ጉዳዮችን ለመጨረሻ ጊዜ ለመፍታት አስፈላጊ ሥራዎችን  እያጠናቀቀ እንደሚገኝ ጠቁመዋል ።በመሬት ጉዳይ ከደላሎች ጋር በተያያዘ የስነ ምግባር ችግር ያለባቸው አመራሮችን የማጥራት ሥራ እየተጠናቀቀ ነው ያሉት ከንቲባው ፤ለህበረተሰቡ ቀርቦ አስተያያት ከተሠጠበት በኋላ የከተማ አስተዳድሩ የመጨረሻ እርምጃ እንደሚወስድበት ገልጸዋል ።የከተማው አስተዳደር በቅርቡ የስነ ምግባና የአቅም ችግር የታየባቸውን ከ1ሺ 600 በላይ አመራሮችን ከሥራ እንዲነሱ ማድረጉን የጠቆሙት ከንቲባው ከእነዚህ ውስጥ  250 የሚሆኑት ከስነ ምግባርና ከሙስና ጋር በተያያዘ  በህግ እንዲጠየቁ የማጣራት ሂደት እየተከናወነ ይገኛል ብለዋል ።የከተማ አስተዳደሩ ከመሬት ጋር ተያይዞ የሚነሱ ቅሬታዎችን ለመፍታት ባለፉት ሁለት ወራት ውስጥ ሰፊ የህዝብ ንቅናቄ መድረክ መዘጋጀቱን የገለጹት ከንቲባ ድሪባ ከ1997 ዓም   በፊት ከነበሩት 46ሺ ሰነድ አልባ የሆኑ የመሬት ይዞታዎች ውስጥ ለ15ሺ 924 ለሚሆኑት  ይዞታዎች ህጋዊ ካርታ  መሠጠቱን  ተናግረዋል ።የአዲስ አበባ ከተማ አስተዳደር ካርታ የዘገየባቸውን  ከ200 በላይ የሚሆኑትን የቁጠባ ቤቶች ማህበራት ጉዳይ  መፍትሄ ለመሥጠት ባደረገው እንቅስቃሴ ለ4ሺ 600 የሚሆኑ  ይዞታዎች  የካርታ ጥያቄዎች ምላሽ መሥጠቱንና ከ600 በላይ ለሚሆኑ የአያት ሪል እስቴት ባለይዞታዎች  የካርታ ጥያቄ አቅርበው እንዲያገኙ መደረጉን አስረድተዋል ።እንደ ከንቲባ ድሪባ ማብራሪያ ከ2005 ዓም ጀምሮ 3ሺ 800 የሚሆኑ ባለሃብቶች ከከተማ አስተዳደሩ መሬት የወሰዱ መሆኑን በማስታወስ ወደ ግንባታ ሥራ የገቡ ባለሃብቶች ግንባታቸውን እንዲያጠናቀቁ መደረጉንና ባዶ መሬት አጥረው ያስቀመጡት ላይ እርምጃ በመውሰድ  መሬቱ ወደ ባንክ  እንዲገባ መደረጉን  ተናግረዋል ።በመብራትና ውሃ መሥመር ዝርጋት  በጓተት  ምክንያት ለባለዕድለኞች ያልተላላፉትን  ከ39 ሺ በላይ የሚሆኑ የጋራ መኖሪያ ቤቶች በ2 ወር ውስጥ ሙሉ ለሙሉ ሥራቸው ተጠናቆ ለህበረተሰቡ እንደሚተላለፉ አስታውቀዋል ።